Lp pr Enel Pungas

Rahvastiku toimingute osakonna juhataja

Siseministeerium

Pikk 61

15065 TALLINN Teie: 17.09.2024 nr 2-1/669-2

*(saadetud e-posti teel)* Meie: 02.10.2024 nr 6-3/54-1

**Vastus järelepärimisele**

Lugupeetud pr Enel Pungas

Pöördusin seoses Teie järelepärimisega praktika väljaselgitamiseks notari ametitoimingute tegijate poole, et selgitada välja, milliseid õiguslikke tagajärgi notarid isaduse omaksvõtu avalduse ja selleks ettenähtud nõusoleku tõestamisel selgitavad.

Esmalt märgin, et tegemist on üsna harvaesineva toiminguga ning seetõttu laialdasem praktika puudub.

Enne toimingu tegemist selgitatakse välja, kas ei esine toimingu tegemiseks takistavaid asjaolusid, nt kas põlvnemine võib olla tuvastatav mõnel teisel viisil.

Juhul kui toimingu tegemiseks takistusi ei ole, siis selgitatakse selles osalejatele esmalt pärimisseadust ja perekonnaseaduse asjakohaseid sätteid, sh perekonnaseadusest tulenevaid vanema õigusi ja kohustusi. Muuhulgas selgitatakse hooldusõigusega seonduvat ning võimalust valida ühine hooldusõigus või mitte, samuti selle hilisema muutmise võimalust kohtus.

Lisaks selgitatakse nimeseaduse regulatsiooni ja nime muutmise võimalusi.

Lugupidamisega

Kaitti Persidski

Jurist

*(allkirjastatud digitaalselt)*